แนะคนน้ำท่วมรีบแจ้งรับความช่วยเหลือ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ. เปิดเผยว่า ผู้ประสบภัยน้ำท่วม หลังน้ำลดและพื้นที่ที่ยังมีน้ำท่วมอยู่ในจังหวัดภาคใต้ยังไม่ได้เข้ามาแจ้งข้อมูลกับทางสำนักงาน คปภ.จังหวัดเท่าที่ควร ทำให้การจ่ายสินไหมทดแทนให้กับประชาชนได้ไม่เต็มที่ จึงอยากให้ประชาชนที่ทำประกันประเภทต่างๆ ให้เร่งติดต่อ และแจ้งข้อมูล และขอความช่วยเหลือกับสำนักงาน คปภ.จังหวัด และสายด่วนประกันภัย 1186 ทั้งนี้ สำนักงาน คปภ.ได้เพิ่มมาตรการช่วยเหลือผู้ประสบอุทกภัย ในการจัดตั้งศูนย์ให้ความช่วยเหลือด้านการประกันภัย ในพื้นที่ต่างๆ ไปแล้ว ในการเป็นศูนย์กลางประสานบริษัทประกันภัยต่างๆ ให้เข้าช่วยเหลือประชาชนที่ประสบอุทกภัยในทุกกรณี รวมทั้งให้คำปรึกษาด้านการประกัน การดำเนินการตรวจสอบ พร้อมจ่ายสินไหมทดแทนให้กับผู้ประสบอุทกภัยในทันที